# Ramon Julian Puigblanque

Ramon Julian Puigblanque (també conegut com a Ramonet; 9 novembre 1981, Vic) és un escalador professional català especialitzat en competicions d'ascensió directa "lead". Va guanyar dos Campionats Mundials el 2007 i 2011, dos Campionats europeus el 2004 i 2010, i la Copa Mundial d'Escalada directa el 2010. També ha escalat moltes rutes de nivell 9a i superior.

## Biografia

Va començar a escalar de nen amb els seus pares i va competir en categories sèniors el 2001. El 17 de novembre de 2002, va guanyar per primer cop amb un primer pòdium a la Copa Mundial a Kranj (Eslovènia), darrera etapa de la temporada 2002.
El 8 de març de 2003, fou notícia el seu primer ascens lliure de la via La Rambla extensió (Siurana), un dels primers 9a+ de la història i el grau més alt en aquell moment. El mateix any va acabar segon a la Copa Mundial "Lead" amb tres victòries, dues segones posicions i dos pòdiums. La Copa va ser guanyada per Alexandre Chabot, amb cinc victòries i dues segones posicions.
El 2004 va guanyar la medalla d'or als Campionats europeus a Lecco (Itàlia).
El 29 de maig de 2006, va escalar al primer intent "a vista" la ruta 8c Suma O a Cuenca (Espanya). Puigblanque esdevenia la quarta persona al món que aconseguia escalar un 8c "a vista" després de Yuji Hirayama, Tomáš Mrázek i Patxi Usobiaga.
El 2007 va guanyar la seva primera medalla d'or als Campionats Mundials a Avilés (Espanya), i va acabar segon a la Copa Mundial "Lead".
El 2010 va guanyar el seu primer títol de la Copa Mundial "Lead", amb tres victòries i un segon lloc, i va endur-se la seva segona medalla d'or als Campionats europeus a Imst (Àustria).
El 2011 va guanyar la seva segona medalla d'or als Campionats Mundials a Arco (Itàlia), i va acabar segon a la Copa Mundial "Lead".
L'11 d'octubre de 2011, va esdevenir la tercera persona al món que aconseguia escalar un 8c+ "a vista" després de Patxi Usobiaga i Adam Ondra, a la via The Crew a Rifle (Colorado), uns quants dies després de competir a la Copa Mundial de Boulder.

## Nombre de medalles als Campionats del Món
### "Lead"

| Temporada | Or | Plata | Bronze | Total |
| 2001 |
| 2002 | 1 | 1 |
| 2003 | 3 | 2 | 2 | 7 |
| 2004 |
| 2005 | 2 | 1 | 1 | 4 |
| 2006 | 2 | 1 | 3 |
| 2007 | 1 | 3 | 4 |
| 2008 | 1 | 1 | 2 |
| 2009 | 1 | 1 |
| 2010 | 3 | 1 | 4 |
| 2011 | 2 | 3 | 2 | 7 |
| 2012 | 3 | 1 | 4 |
| 2013 | 1 | 1 | 2 |
| Total | 19 | 13 | 7 | 39 |

## Referències

* ↑ «IX Climbing World Championship Aviles: full results». planetmountain.com, 24-09-2007. [Consulta: 6 juny 2013].
* ↑ Vinicio Stefanello. «Final Lead Men report Arxivat 2016-12-11 a Wayback Machine.». arco2011.it. [Consulta: 6 juny 2013].
* ↑ «UIAA European Championship - Lecco (ITA) 2004». ifsc-climbing.org, 27-06-2004. [Consulta: 6 juny 2013].
* ↑ Vinicio Stefanello. «European Championship 2010, the results». planetmountain.com, 21-09-2010. [Consulta: 6 juny 2013].
* ↑ «Ramón Julián, campeón de la Copa del Mundo Arxivat 2011-12-17 a Wayback Machine.». desnivel.com, 15-11-2010. [Consulta: 6 juny 2013].
* ↑ Xavier Maduell. «Entrevista a Ramon Julián Arxivat 2013-04-14 at Archive.is». feec.cat, December 2010. [Consulta: 6 juny 2013].
* ↑ «UIAA Worldcup - Kranj (SLO) 2002 - Result: MEN lead». ifsc-climbing.org, 17-11-2002. [Consulta: 6 juny 2013].
* ↑ «Ramonet y La Rambla, 9a+ Arxivat 2012-11-30 a Wayback Machine.». desnivel.com, 17-03-2003. [Consulta: 6 juny 2013].
* ↑ «UIAA Climbing-Worldcup 2003: MEN lead». ifsc-climbing.org, 31 December 2003. [Consulta: 6 juny 2013].
* ↑ Dougald MacDonald. «Ramonet Onsights 5.14b». climbing.com. [Consulta: 6 juny 2013].
* ↑ «Ramonet, 8c a vista Arxivat 2015-10-23 a Wayback Machine.». desnivel.com, 31-05-2006. [Consulta: 6 juny 2013].
* ↑ «World Cup Lead 2007 won by Usobiaga and Vidmar». planetmountain.com, 20-11-2007. [Consulta: 6 juny 2013].
* ↑ «Puigblanque reigns in Spain, along with Eiter, Kim and Markovic». planetmountain.com, 29-11-2011. [Consulta: 6 juny 2013].
* ↑ «Ramon Julien Puigblanque 8c+ on-sight». planetmountain.com, 13-10-2011. [Consulta: 6 juny 2013].
* ↑ «Ramon Julián escala 8c+ a vista con ‘The crew’, en Rifle (EUA) Arxivat 2016-03-08 a Wayback Machine.». desnivel.com, 13-10-2011. [Consulta: 6 juny 2013].

## Enllaços externs

* Perfil d'IFSC
* 8un.nu Perfil
* Perfil a dalt30climbingwalls.com